แนวโน้ม SET แกว่งตัวบวก จับตาตัวเลข “เงินเฟ้อ” สหรัฐคืนนี้
โบรกฯคาดตลาดหุ้นไทยวันนี้แกว่งไซด์เวย์-ไซด์เวย์อัพตามภูมิภาคที่เคลื่อนไหวในแดนบวก นักลงทุนยังรอดูตัวเลขเงินเฟ้อสหรัฐในคืนนี้ โดยตลาดคาดจะชะลอตัวลง ส่วนบ้านเราใกล้เข้าสู่หยุดยาวสงกรานต์ ซึ่งจะเป็นผลดีต่อการจับจ่ายใช้สอย ให้แนวรับ 1,580 จุด และแนวต้าน 1,609 จุด
โบรกฯคาดตลาดหุ้นไทยวันนี้แกว่งไซด์เวย์-ไซด์เวย์อัพตามภูมิภาคที่เคลื่อนไหวในแดนบวก นักลงทุนยังรอดูตัวเลขเงินเฟ้อสหรัฐในคืนนี้ โดยตลาดคาดจะชะลอตัวลง ส่วนบ้านเราใกล้เข้าสู่หยุดยาวสงกรานต์ ซึ่งจะเป็นผลดีต่อการจับจ่ายใช้สอย ให้แนวรับ 1,580 จุด และแนวต้าน 1,609 จุด
12 เม.ย. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.กรุงศรี พัฒนสิน กล่าวว่า ตลาดหุ้นไทยเช้าวันนี้แกว่งไซด์เวย์-ไซด์เวย์อัพ เป็นไปตามตลาดหุ้นอื่นในภูมิภาคเอเชีย ที่เคลื่อนไหวอยู่ในแดนบวก โดยนักลงทุนยังคงรอดูตัวเลขเงินเฟ้อสหรัฐที่จะมีการเปิดเผยในคืนวันนี้ โดยตลาดคาดดัชนี CPI ทั่วไป (headline CPI) ซึ่งรวมหมวดอาหารและพลังงาน จะเพิ่มขึ้น 5.2% ในเดือนมี.ค. เมื่อเทียบรายปี แต่จะชะลอตัวจากระดับ 6.0% ในเดือนก.พ. และคาดว่าดัชนี CPI พื้นฐาน (core CPI) ซึ่งไม่นับรวมหมวดอาหารและพลังงาน จะดีดตัวขึ้น 5.6% ในเดือนมี.ค. เมื่อเทียบรายปี เพิ่มขึ้นจากระดับ 5.5% ในเดือนก.พ. ทั้งนี้หากออกมาตามคาดจะหนุนความเชื่อมั่นนักลงทุนมากขึ้น เนื่องด้วยการปรับขึ้นอัตราดอกเบี้ยของธนาคารกลางสหรัฐ (เฟด) เริ่มเข้าสู่จุดพีค
ขณะที่บ้านเราวันนี้จะเป็นวันสุดท้ายของการซื้อขาย ก่อนเข้าสู่ช่วงหยุดยาวเทศกาลสงกรานต์ โดยคาดว่าเทศกาลดังกล่าวจะส่งผลดีต่อการจับจ่ายใช้สอย หนุนหุ้นกลุ่มการบริโภคภายในประเทศคึกคัก ให้แนวรับไว้ที่ 1,580 จุด และแนวต้าน 1,609 จุด
 